en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
navlika short story on madhurima magazine by vishva raval
ચાદર: એક વાર ભૂલ થયા પછી સુપરવાઇઝરે રેશ્માને જે રસ્તો બતાવ્યો
Vishva Raval | May 15, 2017, 19:12 PM IST
રેશ્મા. હા, રેશ્મા જ નામ હતું એનું. ઠસ્સાદાર બાઈ. હશે પાંચ ફૂટ છ ઇંચ ઊંચી ને કસાયેલો બાંધો. ઘેરવાળા ઘાઘરા પર કમર ફરતી ઓઢણી ખોસી હોય તો પણ શરીર પ્રમાણસર લાગે. લંબગોળ મોઢું ને કાજળ આંજેલી નશીલી આંખો. ચાલે ત્યારે એક હાથ કમર પર અને બીજો હાથ હવામાં ઝૂલતો જાય. વખતોવખત લાંબો ચોટલો હાથ સાથે અથડાય તો ઝટકાથી પાછળ નાખે ત્યારે તેની અદા પર વારી જવાવાળા પણ ઘણા હતા. એના વિશે લોકોને માત્ર એટલી માહિતી હતી કે તેનો એક નાનો દીકરો હતો અને તે પોતે સુંદર હતી. ધીરે ધીરે તેના વિશે માહિતી એકઠી થતી ગઈ કે તેના દીકરાનું નામ લાલુ હતું.
તે પહેલા ધોરણમાં ભણતો હતો. રેશ્મા મજૂરીએ જતી હતી અને તેના શેઠ તેનાથી ખુશ હતા, કારણ કે તે ખૂબ જ મહેનતુ હતી. રેશ્મા દરરોજ દીકરા સામે જોતી ને વિચારતી કે, ‘આમ ને આમ તો આને પણ મજૂરીએ જ લગાડવો પડશે.’ અને વિના કારણ આકાશ તરફ જોયા કરતી, જાણે કે ત્યાંથી કોઈ ફરિસ્તા આવીને તેની જિંદગીને નવા રંગોથી ભરી દેવાના હોય! મને યાદ છે એ દિવસ જ્યારે રેશ્મા કામ કરતી હતી અને તેના હાથમાંથી તગારું છૂટીને નીચે એક માણસ પર પડ્યું. પેલાના ખભાનું હાડકું ભાંગી ગયું. રેશ્માની આંખોમાંથી કાજળના રેલા ઊતર્યા.
તે ખૂબ રડી અને બીજા દિવસે કામે પણ ન જઈ શકી. ‘મારા લીધે બિચારાને તકલીફ પડી. દવાનાે ખર્ચ અને પાછું કામ પર પણ નહીં જવાય. હે ઈશ્વર! અજાણતાં પણ મારાથી કોઈને નુકસાન કેવી રીતે થઈ શકે?’ બીજા દિવસે અનિચ્છાએ પણ તેને કામે જવું પડ્યું. ઈશ્વરે તેને પણ પેટ અને પેટનો જણેલો બેય આપેલા. તે ધ્યાનથી કામ કરતી હતી તેથી કામ ધીમે થતું હતું. તે સુપરવાઝરના ધ્યાન પર આવતાં જ તેને બોલાવી.
રેશ્મા ફરી રડી પડી. આખી વાતને સમજ્યા પછી પેલાએ સાંત્વન આપ્યું કે, ‘જો આપણે તો માત્ર નિમિત્ત જ બનીએ છીએ. જે તે માણસને ભોગવવાનું હોયને તો જ આવું થાય. ચિંતા ન કર અને તો પણ તને અફસોસ થતો હોય તો એક ચાદર ચડાવી દેવાની! બધું જ માફ.’ રેશ્માએ ચાદર ચડાવી અને તેને થોડી રાહત પણ લાગી, પણ આ બધું મફતમાં થોડું જ થાય છે? દીકરાની ફી ભરવાની આવી ને ઘરમાં પૈસા જ નહીં. બે દિવસ મૂંઝાયેલી રેશ્માની નજર લખુડીના પાટલા પર પડી. બાજુમાં કાઢીને તે નહાવા બેઠી હતી. રેશ્માના મને નાકારો દીધો ને પછી પેલી વાત યાદ આવી.
થોડી ધમાલ થઈ, પણ ખાસ બહેનપણી પર કોઈ શક કરે કે? રેશ્માએ બીજી ચાદર ચડાવી દીધી. રેશ્માને લાલુ માટે ઘણાં સપનાં જાગવા લાગ્યાં અને ચાદરો વધતી ગઈ. સમય જતાં તેણે મજૂરીએ જવાનું બંધ કરીને બીજાં કામ શોધી લીધાં. હવે તો તેની ઊઠબેસ પણ બદલાઈ ગઈ. જૂના વિસરાતા ગયા ને નવા ઉમેરાતા ગયા અને હા, પેલી ચાદરો વધતી ગઈ.  ‘મા, મારી સ્કૂલમાં આજે એક બહેન આવ્યાં હતાં. તે કહેતાં હતાં કે કર્મના સિદ્ધાંત પ્રમાણે દરેક માણસ જે કંઈ કરે છે તેવું તેને મળે છે. જો આપણે સારું કરીએ તો સારું જીવન મળે અને ખોટું કરીએ તો તકલીફો આવે.
એટલે આપણે હંમેશાં સારું જ વિચારવું જોઈએ.’ લાલુના શબ્દો રેશ્માના હૃદય સોંસરવા નીકળી ગયા. તેને રાત્રે ઊંઘ ન આવી. જાતજાતના વિચારો આવવા લાગ્યા. છેલ્લાં પાંચ વર્ષ તેની નજર સામેથી નીકળી ગયાં. લાલુ હવે ઇન્ટરનેશનલ સ્કૂલમાં ભણતો હતો. તેને લેવા-મૂકવા ગાડી આવતી હતી. પોતાનો જૂનો વિસ્તાર લગભગ 20 કિલોમીટર દૂર થઈ ગયો હતો અને હવે બધા તેને નામની પાછળ બહેન લગાડીને બોલાવતા હતા. પોતે ભલે ઓછું ભણેલી, પણ ભણેલી સ્ત્રીઓ તેને ત્યાં નોકરી જરૂર કરતી. એક વાત હજુ પણ એવી જ રહી હતી. તે હતો તેનો ઠસ્સો. તે હજુ પણ ચાલતી ત્યારે હાથ તો કમર પર રહેતો જ.
તેણે વિચાર્યું, ‘મેં ક્યાં ખોટું કર્યું છે? લાલુને માટે વિચાર્યું, તે એક મા તરીકે વખતોવખત મારી ફરજ મેં સારી રીતે નિભાવી છે. એક પણ ચાદર રહી ગઈ હોય તેવું બન્યું નથી. મારાં કર્મો મેં ચોખ્ખાં જ રાખ્યાં છે.’ તેણે હાથથી ચોટલાને પાછળ નાખ્યો અને ચોટલો તેના ગળે વીંટળાઈ ગયો. એક અઠવાડિયાથી લાલુનો તાવ ઊતરતો ન હતો. ડોક્ટર કોઈ કારણ શોધી શકતા ન હતા. રેશ્માએ શહેરના કોઈ ડોક્ટરને બાકી ન રાખ્યા. એની ઊંઘ ઊડી ગઈ હતી અને માત્ર લાલુની તબિયત જ મનમાં ફર્યા કરતી હતી.
તેણે લાલુના માથા પર પોતાં મૂકતાં મૂકતાં વિચાર્યું, ‘કોઈ ચાદર રહી ગઈ તો નહીં હોયને?’ તેણે ગણતરી કરી તો બધી જ વ્યવસ્થા યોગ્ય જ હતી. તેની મૂંઝવણ વધી રહી હતી. તેણે તાવ માપ્યો. થોડો ઓછો થયો હતો. લગભગ બે દિવસે થોડી રાહત લાગી. લાલુએ આંખ ખોલી. રેશ્માની આંખમાંથી આંસુની ધાર થઈ. લાલુ ધીમા અવાજે બોલ્યો, ‘તેં સમીરના બાપુને કેમ લૂંટ્યા? અને માર્યા?’ રેશ્માનું હૃદય ધબકારા ચૂકી ગયું. તેણે લાલુના માથે હાથ ફેરવ્યો. ‘તું સૂઈ જા. આરામ થઈ જાય પછી વાત કરીએ.’ પણ લાલુની આંખો તેને તાક્યા કરતી હતી. જાણે છેલ્લાં પાંચ વર્ષનો હિસાબ ન માગતી હોય?
રેશ્માએ તેને પોતાની વાત સમજાવવા પ્રયત્ન કર્યો અને લાલુને માટે જ પોતે આ બધું કરે છે તે પણ કહ્યું. લાલુના મોં પર દુઃખની લહેરખી આવી. તે ફરી રેશ્માની સામે જોવા લાગ્યો. જાણે તેમાં પોતાની માને શોધતો હોય! રેશ્માએ પેલી ચાદરવાળી વાત પણ સમજાવી, પણ લાલુ એકટસે જોતો હતો. ‘મા, મારા પછી પણ તું એક ચાદર ચડાવીશને?’ કહીને તેણે આંખો મીંચી દીધી. રેશ્માના ગળે ડૂમો ભરાઈ ગયો. કોઈ ડોરબેલ વગાડતું હતું. ભીની આંખે તેણે દરવાજો ખોલ્યો. સામે એક છોકરો ઊભો હતો. ‘શેઠે ચાદર મોકલી છે. અઠવાડિયાથી એક પણ ઓર્ડર ન હતો એટલે શેઠને લાગ્યું તમને માઠું લાગ્યું હશે.
આ તેમના તરફથી ભેટ છે. પૈસા લેવાની ના પાડી છે.’
(Navalika Gujarati News) સાથે જોડાયેલા અન્ય (Literature Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: navlika short story on madhurima magazine by vishva raval
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.